Document ID: 31998R0382

KOMISSION ASETUS (EY) N:o 382/98,
annettu 18 päivänä helmikuuta 1998,
maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta siltä osin kuin se koskee väliaikaisesti säilöttyjä mutta siinä tilassa välittömään kulutukseen soveltumattomia kirsikoita
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1), sellaisena kuin se on muutettuna asetuksella (EY) N:o 2199/97 (2), ja erityisesti sen 16 artiklan 8 kohdan,
sekä katsoo, että
komission asetuksessa (ETY) N:o 3846/87 (3), sellaisena kuin se on viimeksi muutettuna asetuksella (EY) N:o 2541/97 (4), vahvistetaan maataloustuotteiden nimikkeistö vientitukia varten,
ollakseen vientitukikelpoisia väliaikaisesti säilöttyjen mutta siinä tilassa välittömään kulutukseen soveltumattomien, CN-koodiin 0812 kuuluvien kirsikoiden on oltava kannattomia ja kivettömiä, ja niiden on oltava säilöttyinä rikkipitoisessa liuoksessa ja niiden valutetun nettopainon on oltava vähintään 50 prosenttia nettopainosta,
erityisesti joidenkin pienikokoisten kirsikoiden osalta voi olla tarpeen lisätä liuoksen määrää kuljetusastiassa yli 50 prosenttiin painosta, jotta liuos varmuudella peittäisi kirsikat myös astian yläosassa; tukikelpoisuuden myöntämiseksi tällaiselle tuotteelle on syytä alentaa sen valutetun nettopainon vähimmäisprosenttia suhteessa nettopainoon, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3846/87 kohdassa "11. Hedelmiin ja vihanneksiin perustuvat jalostetut tuotteet" oleva väliaikaisesti säilöttyjä, tuotekoodiin 0812 10 00 9100 kuuluvia kirsikoita koskeva luku 50 % luvulla 45 %.
2 artikla
Tämä asetus tulee voimaan 24 päivänä helmikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä helmikuuta 1998.

Labels: 3
17